সারা সিগার

সারা সিগার (, জন্ম ২১শে জুলাই, ১৯৭১) একজন কানাডীয়-মার্কিন জ্যোতির্বিজ্ঞানী ও গ্রহীয় বিজ্ঞানী। তিনি মার্কিন যুক্তরাষ্ট্রের ম্যাসাচুসেটস ইনস্টিটিউট অভ টেকনোলজির একজন অধ্যাপিকা। তিনি বহিঃসৌরজাগতিক গ্রহসমূহ ও তাদের আবহমণ্ডলের উপর গবেষণাকর্মের জন্য পরিচিত। এ বিষয়ে তিনি দুইটি পাঠ্যপুস্তক রচনা করেছেন। তাঁকে বিশ্বের বেশ কিছু বিজ্ঞান ও আন্তর্জাতিক সাময়িকীতে বিশ্বের সেরা তরুণ বিজ্ঞানীদের একজন হিসেবে চিহ্নিত করা হয়েছে।

সারা সিগার বহির্গ্রহসমূহের (যেসব গ্রহ সূর্য ব্যতীত অন্য নক্ষত্রকে ঘিরে আবর্তন করে) আবহমণ্ডলীয় তাত্ত্বিক প্রতিমানসমূহ নির্মাণ করেছেন। ২০১৩ সালে তিনি এমন একটি গাণিতিক প্রতিমান নির্মাণ করেন, যার মাধ্যমে মানুষের বাসযোগ্য গ্রহসমূহের সংখ্যা নির্ণয় করা সম্ভব। তাঁর এই প্রতিমানটি বর্তমানে সিগার সমীকরণ নামে পরিচিত। এই প্রতিমানে বহির্গ্রহের আবহমণ্ডলে জৈবস্বাক্ষরধারক গ্যাসসমূহের (জীবদের দ্বারা উৎপন্ন গ্যাসসমূহ) উপস্থিতি বা অনুপস্থিতির উপরে উপাত্তগুলি গণনায় ধরা হয়। এছাড়া তিনি গ্রহসমূহের পারস্পরিক অতিক্রমণের ঘটনাগুলি পর্যবেক্ষণ করার জন্য স্বল্প খরচে মানমন্দির নির্মাণের কাজেও জড়িত আছেন। এই দুই বিষয়ে তাঁর অবদানের কথা উল্লেখ করে তাঁকে ২০১৩ সালে ম্যাকার্থার ফেলোশিপ নামক গবেষণা বৃত্তিটি প্রদান করা হয়।

তথ্যসূত্র

বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:১৯৭১-এ জন্ম
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:জীবিত ব্যক্তি
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
বিষয়শ্রেণী:টরন্টো বিশ্ববিদ্যালয়ের শিক্ষক
বিষয়শ্রেণী:টরন্টোর লেখক
বিষয়শ্রেণী:মার্কিন নারী জ্যোতির্বিজ্ঞানী
বিষয়শ্রেণী:ম্যাকআর্থার সভ্য
বিষয়শ্রেণী:হার্ভার্ড গ্র্যাজুয়েট স্কুল অফ আর্টস অ্যান্ড সায়েন্সের প্রাক্তন শিক্ষার্থী
বিষয়শ্রেণী:২১শ শতাব্দীর কানাডীয় নারী বিজ্ঞানী